फास्ट फाइव
फास्ट फाइव (फास्ट एंड फ्यूरियस 5 या फास्ट एंड फ्यूरियस 5: रियो हेस्ट के नाम से भी जानी जाती है), 2011 की एक अमेरिकी एक्शन फ़िल्म है। जस्टिन लिन द्वारा निर्देशित इस फ़िल्म के निर्माता नील एच॰ मोरिट्ज़, विन डीज़ल और माइकल फोट्र्रेल हैं, और इसकी पटकथा क्रिस मॉर्गन द्वारा लिखी गयी है। यह द फास्ट एंड द फ्यूरियस फ़िल्म शृंखला की पांचवीं फ़िल्म है। इस फ़िल्म को पहले 20 अप्रैल 2011 को ऑस्ट्रेलिया में, और फिर 29 अप्रैल 2011 को संयुक्त राज्य अमेरिका में जारी किया गया था। फ़िल्म को समीक्षकों से सकारात्मक समीक्षाएं मिली, और इसने दुनिया भर में 625 मिलियन डॉलर से अधिक की कमाई की।